जिब्राल्टर

Image:United_States_Navy_Band_-_God_Save_the_Queen.oga
upright=1.15|frameless
upright=1.15|frameless

जिब्राल्टर  आइबेरियन प्रायद्वीप व युरोपया दक्षिणी सिथय् भूमध्य सागरया मूलुखास दूगु छगु स्वशाषित ब्रिटिश विदेशी क्षेत्र ख। 6.843 वर्ग किलोमीटर (2.642 वर्ग माइल)य् दयाच्वंगु थ्व थाय्या सीमा उत्तरय् स्पेननाप स्वा। जिब्राल्टर ऐतिहासिक रुपय् ब्रिटेनया सामरिक बलया निंतिं छगु  महत्वपूर्ण आधार जुयाच्वंगु दु  व शाही नौसेना (Royal Navy)या छगु आधार ख।

जिब्राल्टरया संप्रभुता आंग्ल-स्पेनी विवादया छगु मू मुद्दा जुयाच्वंगु दु। उत्रेच्त सन्धि 1713या अनुसार स्पेनं ग्रेट ब्रिटेनया श्रीपेचयात थ्व थाय् बियातःगु ख, तर स्पेनं थ्व क्षेत्रय् थःगु अधिकार व्यक्त यासें थ्व थाय् लितबीतः माग तःगु दु। जिब्राल्टरया बहुसंख्यक मनुतयेसं थ्व प्रस्ताव नापं मंका संप्रभुताया प्रस्तावया विरोध याःगु दु।

थ्व चट्टानी प्रायद्वीप ख। थ्व स्पेनया मूल स्थल स्वया दक्षिणपाखे  समुद्रय् पिहांवः। थुकिया पूर्वय् भूमध्यसागर व पश्चिमय् ऐलजेसियरासया खाडी ला। सन् १७१३ निसें थ्व अंग्रेजी साम्राज्यया उपनिवेश व नांजाःगु छाउनीया रूपय् दयाच्वन।

जिब्राल्टरया चट्टानी प्रायद्वीपयात  लोंह  (दी रॉक) धाइगु या। थन चट्टान समुद्रया तलं छकलं थाहांवःगु खनेदु। थ्व चट्टानी स्थलखंड उत्तर-दक्षिण जुइगु चिब्याःगु शृंखलां दथुइ बायातःगु दु, गुकिलि थीथी च्वकात नं दु। चट्टानत चूनलोंहं दयेकातःगु ख, गनकि थाय्-थासय् प्राकृतिक गुफात दयाच्वंगु दु। छुं गुफाय् प्राचीन जीव-जन्तुतयेगु चिं नं लुयावःगु दु।

जिब्राल्टर नगर न्हुगु नगर ख। प्राचीन नगरया प्राय: दक्वं पुलांगु महत्वपूर्ण छें हताः(१७७-८३)य् सिधया वन। वर्तमान नगर 'रक'या उत्तर-पश्चिमी भागय् ३/१६ वर्ग माइलया क्षेत्रफलय्  अवस्थित दु। थुकिया नापं समुद्रया छुं भाग अधिग्रहण याना ख्यले हिलाछ्वःगु दु। नगरया मू बनेज्या भाग पाचुगु थासय् ला। पाचुया उत्तरपाखे तज्जाःगु भेभिक्वःगु थासय् मनुतयेगु छें व दक्षिणया पाखे सेनाया ज्याकुथि व छाउनी ला। थन छगु सैनिक हवाई अड्डा नं दु। जिब्राल्टर न्हापा ह्यंग्वाःया बनेज्याया मू केन्द्र ख, लिपा चिकंनं जहाज सनिगु जुया थ्व बनेज्याय् आ यक्व मन्दी वःगु दु।

स्वयादिसँ
 जिब्राल्टर हिन्दू देगः

पुचः:जिब्राल्टर
पुचः:आइबेरियन प्रायद्वीप